Plaaslike kunstenaar, Hendry Cordier, floreer in sy 80’s - Potchefstroom Herald
Plaaslike kunstenaar, Hendry Cordier, floreer in sy 80’s | Potchefstroom Herald
Plaaslike kunstenaar, Hendry Cordier, floreer in sy 80’s
Hendry Cordier se kunswerke sal tot 28 Mei by die galery in die Potchefstroom se hoofmuseum uitgestal word. May 20, 2017 Hendry Cordier en Barend Grobbelaar. Foto: Marianke Saayman Die plaaslike kunstenaar Hendry Cordier se kunsuitstalling is op Woensdag 10 Mei deur sy mentor en beeldhouer, Barend Grobbelaar geopen.
In die grootste deel van Cordier se volwasse lewe was hy besig met die skep van skildery, tekeninge en beeldhouwerk.
Hendry Cordier en sy vrou Alida. Foto: Marianke Saayman
“Henry Cordier was van die eerste plaaslike kunstenaars wat ek ontmoet het toe ek in 1972 in Potch aangeland het, en hoewel hy reeds in sy tagtigerjare is, sien ons vanaand ’n groot hoeveelheid werk wat hy die afgelope paar jare geskep het,” sê Grobbelaar.
Cordier is as verfkontrakteur opgelei, en hy het baie fyn tegnieke wat vandag nie meer gebruik word nie, aangeleer. Hierdie tegnieke het hy later begin toepas in sy skilderkuns, wat sy passie geword het.
Hendry Cordier se dogter Lizette Grobler en seun Louis Cordier. Foto: Marianke Saayman
Cordier het nooit sy liefde vir kuns eenkant toe geskuif nie, en daarom is hy steeds besig om nuwe werke te skep.
“Sy werk is onpretensieus, dit gee nie voor om iets anders te wees nie en wat jy sien is wat jy kry,” sê Grobbelaar.
Hendry Cordier se kunswerke sal tot 28 Mei by die galery in die Potchefstroom se hoofmuseum uitgestal word.
Sien meer foto’s onder:
Hestia en Johan Victor geniet ook die kuns. Foto: Marianke SaaymanEmmie en Cassie Labuschagne by 'n pragtige skildery van die blou lug en wolke. Foto: Marianke SaaymanWillie van Rensburg en Tom Labuschagne aanskou een van die skilderwerke. Foto: Marianke SaaymanHendry Cordier en Barend Grobbelaar. Foto: Marianke SaaymanBarend Grobbelaar. Foto: Marianke Saayman SHARE AUTHOR